ส่วนนางแบบกิตติมศักดิ์อย่าง "นิกกี้" ปณิธี สนิทวงศ์ ณ อยุธยา คุณแม่มือใหม่ที่เพิ่งจะออกมาเดินแบบเป็นครั้งแรก หลังให้กำเนิดลูกชายคนแรก "น้องต้นน้ำ" บอกว่า จริงๆ แล้วไม่ค่อยชอบการเดินแบบสักเท่าไร แต่ทุกครั้งที่ได้รับเชิญให้เป็นนางแบบกิตติมศักดิ์ จะพิจารณาจากคนจัดงานและงานว่าเป็นอย่างไร เพื่อไม่ให้มีผลกระทบต่อภาพลักษณ์ของตัวเอง"ส่วนมากจะเป็นเพื่อนๆ ที่ทำออแกไนซ์มาขอให้ช่วยเดินแบบมากกว่า ถ้าเป็นคนรู้จักนิกกี้จะตกลงเดินให้ เพราะเรารู้ว่าเขาเป็นยังไง ทีมงานเป็นยังไง แต่ถ้าเกิดคนที่มาหานิกกี้ เหมือนได้เบอร์มาจากไหนไม่รู้ นิกกี้ก็ไม่รู้ว่าเขาทำงานกันยังไง จะไม่กล้ารับปากเดินแบบให้เขา" นิกกี้ กล่าวอารมณ์ดีแต่ก่อนที่เธอจะตกปากรับคำเป็นนางแบบกิตติมศักดิ์ให้นั้น เธอก็มีข้อตกลงกับผู้จัดงานด้วย ว่าจะต้องมีเพื่อนเธอร่วมเดินด้วยประมาณ 2-3 คน เนื่องจากการแต่งหน้าทำผมค่อนข้างกินเวลานาน หากมีเพื่อนร่วมเดินด้วยก็สามารถพูดคุยกันได้ระหว่างรองาน และเพราะเป็นสาวที่มีชื่อเสียงอยู่ในวงสังคมชั้นสูง ก่อนการรับปากเดินแบบทุกครั้ง ทำให้ต้องคำนึงถึงแบรนด์ของสินค้า ซึ่งจะต้องเหมาะสมกับตัวเธอด้วย
แม่มือสอนที่เพิ่งจะออกมาเดินแบบเป็นครั้งแรก หลังให้กําเนิดลูกชายคนแรกคือใคร 
ปณิธี สนิทวงศ์ ณ อยุธยา